Comanche
        
         (helikopter)
Store norske leksikon,Teknologi og industri,Transport,Luftfart,Luftfartøy,Helikoptere
Boeing Sikorsky RAH-66 Comanche var et avansert amerikansk tomotors militært helikopter, utviklet for bruk i den amerikanske hæren til bevæpnet rekognosering. Helikopteret ble kansellert i 2004.
Historie Den første av to prototyper fløy første gang 4. januar 1996, og etter en rekke nedskjæringer av programmet eksisterte det i 2003 konkrete planer om anskaffelse av 121 RAH-66 helikoptre. Planene ble skrinlagt ettersom man innså at RAH-66 var utviklet for et behov som etter den kalde krigens slutt ikke lenger eksisterte, og den amerikanske hæren bestemte seg for å satse på mindre kompliserte helikoptre for bevæpnet oppklaring og rekognosering. Programmet ble kansellert i 2004. Spesifikasjoner Produksjonsvarianten RAH-66A var planlagt utstyrt med to LHTEC T800 turboshaftmotorer, se flymotor, hver med en ytelse på 1253 kilowatt. Helikopteret var planlagt utrustet med en 20-millimeter maskinkanon, og luft-til-bakke-missiler, luft-til-luft-missiler og raketter i interne våpenrom.  Diameter hovedrotor: 12,19 meter Lengde skrog: 13,20 meter Maksimal startvekt: 5897 kilogram Toppfart: 324 kilometer i timen Største operasjonshøyde: 14 000 fot (4267 meter)  Aksjonsradius: 278 kilometer Les mer i Store norske leksikon kamphelikopter S-97 Raider SB>1 Defiant